**Πανελλήνια Ομοσπονδία Σωματείων Κλινικοεργαστηριακών Ειδικοτήτων (ΠΟΣΚΕ)**

Χαρ. Τρικούπη 12,Ηλιούπολη Τ.Κ 16346, ΤΗΛ.210-9959181,FAX:210-9916854

**Πανελλήνια Ομοσπονδία Σωματείων Ιδιωτικής Πρωτοβάθμιας Υγείας (ΠΟΣΙΠΥ)**

Πανεπιστημίου 56, Αθήνα, Τ.Κ. 10678, ΤΗΛ 210.3304298

**Πανελλήνιος Σύνδεσμος Ιατρικών Διαγνωστικών Κέντρων (ΠΑΣΙΔΙΚ)**

Πανεπιστημίου 58, Αθήνα, Τ.Κ. 10678, ΤΗΛ 210.3306487

**Πανελλήνια Ένωση Ιδιωτικών Ιατρικών Εταιρειών και Πολυϊατρείων (ΠΑΝΙΔΙ)**
Τσόχα 15-17, Αθήνα, Τ.Κ. 11521, ΤΗΛ. 2106855949

**Ένωση Ιατρών Ε.Ο.Π.Υ.Υ. (ΕΝ.Ι.-Ε.Ο.Π.Υ.Υ.)**

Πατησίων 210, Αθήνα, Τ.Κ. 10446, ΤΗΛ. 2610639539

Αθήνα, 23/08/2022

**Δελτίο Τύπου**

**Η πανδημία είναι εδώ!**

**Η πολιτεία θα ζητάει να προσφέρουμε υπηρεσίες υγείας και εμείς δεν θα μπορούμε γιατί θα έχουμε κλείσει**

Σύμφωνα με τα όσα έχουν δει το φως της δημοσιότητας τις τελευταίες μέρες και σύμφωνα με τις δηλώσεις του Υπουργού αλλά και συναδέλφων στα ΜΜΕ η πανδημία παρά την ύφεσή της είναι εδώ και πιθανόν τους επόμενους μήνες να έχουμε νέο κύμα.

Από Σεπτέμβρη θα κληθούμε να συνδράμουμε στην αντιμετώπιση της πανδημίας και είναι αμφίβολο πόσα από τα διαγνωστικά εργαστήρια, τα πολυϊατρεία και τους κλινικοεργαστηριακούς ιατρούς δεν θα έχουν ήδη βάλει λουκέτο.

Ο χρόνος για εμάς κυλάει αμείλικτα και το Υπουργείο Υγείας δεν έχει ανταποκριθεί επί της ουσίας σε κανένα από τα αιτήματά μας.

Οι υποχρεώσεις από πολλές ιατρικές μονάδες δεν καλύφθηκαν εν μέσω θέρους, εξαιτίας των περιορισμένων εισοδημάτων που είχαν τα διαγνωστικά εργαστήρια, τα πολυϊατρεία και οι κλινικοεργαστηριακοί ιατροί, λόγω των αθροιστικών περικοπών που υφίσταντο από το claw back.

Ο χειμώνας προβλέπεται βαρύς με υποχρεώσεις που θα οδηγήσουν μεγάλο μέρος των εργαστηρίων στην χρεοκοπία και όχι απλά στο κλείσιμο τους.

Με την εφαρμογή του claw back έχει υποθηκευτεί το μέλλον το δικό μας και των παιδιών μας και όλα αυτά, ενόσω τα διαγνωστικά εργαστήρια, τα πολυϊατρεία και οι κλινικοεργαστηριακοί γιατροί προσφέρουν ιατρικές υπηρεσίες στον Έλληνα πολίτη!

Καλούμε τον Υπουργό Υγείας τα χρήματα που εισπράττονται από τον λαό να αποδίδονται στον λαό για την Υγεία του!

Αν θέλουμε να κλείσουν οι ιδιωτικές μονάδες παροχής υπηρεσιών υγείας προς όφελος άλλων και να ξεπουληθεί η Υγεία στα μεγάλα συμφέροντα, τότε είμαστε σε καλό δρόμο!

Τα νούμερα λένε πάντα την αλήθεια και στην δική μας περίπτωση δείχνουν ότι κουρεύεται το 70% των δεδουλευμένων μας.

Σε πιο άλλο μέρος του κόσμου γίνεται αυτό ;

Ποιος πιστεύει ότι έχουμε τέτοια περιθώρια κέρδους;

Καλούμε τον Υπουργό Υγείας άμεσα και χωρίς καμία άλλη καθυστέρηση, να λύσει τα προβλήματα του κλάδου με πράξεις και όχι δεσμεύσεις.

Ζητάμε :

1. Χρηματοδότηση του προϋπολογισμού των διαγνωστικών εξετάσεων και ιατρικών πράξεων του ΕΟΠΥΥ για το 2022, ώστε ό,τι εξέταση εκτελείται να αποζημιώνεται στο ακέραιο με τιμές ΦΕΚ,
2. Αναστολή της προείσπραξης του 70% του claw back από τις πληρωμές μας,
3. Διαγραφή του τεχνητού χρέους του claw back των προηγούμενων ετών που πνίγει την ρευστότητα μας,
4. Άμεση εφαρμογή θεσμικών μέτρων με στόχευση τον μηδενισμό του claw back του 2023 και
5. Συζήτηση για τα ποιοτικά κριτήρια από μηδενικής βάσης.

Κύριε Υπουργέ,

Δεν έχουμε περιθώρια για συζητήσεις.

Μας πνίγουν τα χρέη που μας φόρτωσε ο ΕΟΠΥΥ!!!

Από χώρα που παράγουμε ιατρούς θα γίνουμε χώρα χωρίς γιατρούς!

**Ο Σεπτέμβρης όπως έχουμε προαναγγείλει θα είναι θερμός!**

 Ο ΠΡΟΕΔΡΟΣ ΠΟΣΚΕ                                                                Ο ΠΡΟΕΔΡΟΣ ΠΟΣΙΠΥ
 Φ.Ν.ΠΑΤΣΟΥΡΑΚΟΣ                                                                 Θ.ΧΑΤΖΗΠΑΝΑΓΙΩΤΟΥ

Ο ΠΡΟΕΔΡΟΣ ΠΑΣΙΔΙΚ                                                             Ο ΠΡΟΕΔΡΟΣ ΠΑΝΙΔΙ Ι.ΚΑΡΑΜΗΝΑΣ                                                                      Δ. ΦΑΣΙΤΣΑΣ

Η ΠΡΟΕΔΡΟΣ ΕΝΙ-ΕΟΠΥΥ

Α. ΜΑΣΤΟΡΑΚΟΥ